Helju Müürsepp
Helju Müürsepp (sünninimi Helju Kukk; 25. august 1926 Saru – 10. märts 2016 Vastseliina) oli eesti rahvatantsujuht. Aastatel 1933–1940 õppis Vana-Saaluse algkoolis, 1942–1944 Petseri koolis. 1947. aastal lõpetas Võru 1. Keskkooli. Aastatel 1956–1975 töötas ta Vastseliina raamatukogu juhatajana ja juhendas Vastseliina rahvamajas tantsurühmi. Hiljem pühendus täielikult rahvatantsurühmade juhendamisele. Ta on maetud Vastseliina kalmistule.